You're So Vain

"You're So Vain" הוא שיר שנכתב ובוצע על ידי הזמרת והפזמונאית האמריקאית קארלי סימון ויצא בנובמבר 1972. זה אחד השירים שאיתם סימון מזוהה ביותר, ובתחילת שנת 1973 הגיע למקום הראשון בארצות הברית, קנדה, אוסטרליה וניו זילנד. בשנת 1994, הוא דורג במקום ה-72 במצעד היובל של מגזין "בילבורד" של כל הזמנים. "You're So Vain" נבחר למקום 216 ברשימת שירי המאה של איגוד תעשיית ההקלטות האמריקאי, ובאוגוסט 2014, חברת המצעדים הרשמית של בריטניה הכתירה אותו לשיר האולטימטיבי של שנות ה-70. בשנת 2021, השיר דורג במקום ה-495 ברשימת 500 השירים הגדולים בכל הזמנים של הרולינג סטון. השיר היה מועמד לשיר השנה, הקלטת השנה וביצוע הפופ הנשי הטוב ביותר בטקס פרסי הגראמי ה-16.

השיר הוא פרופיל ביקורתי על מאהב נרקסיסט שסימון טוענת לגביו, . זהותו של נושא השיר היא כבר זמן רב עניין של ספקולציות, כשסימון קבעה שהשיר מתייחס לשלושה גברים, שרק אחד מהם היא ציינה בפומבי: וורן בייטי.

את האינטרו הייחודי לגיטרה בס מנגן קלאוס פורמן. את הגיטרה עיבדה סימון וניגן פול בקמסטר, וסימון מנגנת בפסנתר.

"רקורד וורלד" סקר את הסינגל וקרא לו "השיר הכי מסחרי של קארלי עד כה" עם "ליריקה ולחן מבריקים, ועיבודי גיטרות מדהימים של סימון".

מקור ונושא השיר 
הרבה לפני שסימון הקליטה את מה שייקרא "You're So Vain", השיר נקרא "Bless You, Ben". סימון חשה חוסר שביעות רצון מהמילים שכתבה לשיר ועזבה אותו עד שהשתתפה במסיבה ערב אחד בה הופיע אורח מפורסם. חבר סיפר לסימון שהאורח נכנס כאילו הוא "הולך ליאכטה". סימון שילבה את המילים בלחן של "Bless You, Ben" כשהיא הלחינה על הפסנתר שלה, והשיר קיבל משמעות חדשה לגמרי.

לפני שהשיר הפך ללהיט ב-1972, סימון אמרה למראיין שהשיר עוסק ב"גברים", ולא ב"גבר" ספציפי.

ב-1983, היא אמרה שהשיר לא עוסק במיק ג'אגר, שהקליט לו קולות רקע (ללא קרדיט). בספר משנת 1993 טענה אנג'י בואי שהיא "אשתו של חבר קרוב" שהוזכר ב-"You're So Vain", ושג'אגר, במשך זמן מה, היה "אובססיבי" אליה. סימון העירה הערה נוספת לגבי זהותו של נושא השיר כאמן אורח בסינגל של ג'נט ג'קסון משנת 2001, "Son of a Gun (I Betcha Think This Song Is About You)", אשר דגם את "You're So Vain". סימון אמרה על השיר, .

זמן קצר לפני כתיבת השיר, סימון הייתה נשואה לג'יימס טיילור; היא אמרה שהוא "בהחלט לא" נושא השיר. דייוויד בואי, דייוויד קסידי וקט סטיבנס צוטטו כולם על ידי העיתונות כמועמדים ספקולטיביים להשראת השיר.

באוגוסט 2003, סימון הסכימה לחשוף את שם נושא השיר להצעה הגבוהה ביותר במכירה הפומבית של ארגון הצדקה של מרתה'ס ויניארד, "Possible Dreams". עם הצעה של 50,000 דולר, דיק אבסול, נשיא NBC Sports וחבר של סימון, זכה לדעת את שם מושא ההשראה של השיר. תנאי לפרס היה שאבסול לא יחשוף את השם. אבסול אמר שסימון אפשרה לו לחשוף רמז לגבי שמו של האדם: .

במהלך השנים סימון חשפה "רמזי אותיות". בשנת 2004, סימון אמר לרג'יס פילבין, .

ב-2005, בעלה לשעבר של סימון, ג'ים הארט, אמר שהוא בטוח שהשיר לא עוסק באף אחד מפורסם.

בראיון מ-2007 אמר וורן בייטי: . סימון אמרה ב-1983 שבייטי .

הווארד סטרן הצהיר שסימון חשפה בפניו באופן פרטי על מי השיר נכתב לאחר הראיון שלה ב-2014 בתוכנית הרדיו הפופולרית שלו ברדיו סיריוס סטלייט. סטרן הגיב, . הוא גם הצהיר שהיא אמרה שזה "הרכב של שלושה אנשים". סימון אישרה שהיא נתנה את השמות לכמה אנשים, כולל סטרן.

בספרה "Girls Like Us" משנת 2008, הסופרת שילה ולר כוללת תיאור מפורט של הרומן של סימון עם המוזיקאי דן ארמסטרונג, וטוענת שהוא היה ההשראה לשיר. שברון הלב שלה על כך שבסופו של דבר איבדה אותו העניק השראה לשיר "Dan, My Fling", המופיע באלבומה הראשון. שמו המלא של ארמסטרונג, דניאל קנט ארמסטרונג, מכיל את כל שלוש האותיות של הרמז של סימון.

בראיון בנובמבר 2009 ב-WNYC, סימון אמרה שהיא הסתירה את שם מושא ההשראה שלה בהקלטה חדשה של השיר. למחרת, צוות התוכנית זיהה את השם "דייוויד" מוסתר בלחש בעת הרצה לאחור. עם זאת, סימון סתרה זאת, ואמרה שהיא אמרה "אוביד" גם קדימה וגם אחורה, וזה נשמע כמו דייוויד. בפברואר 2010, סימון חזרה על כך ששם המושא נלחש בהקלטה מחודשת של השיר: . נציג של סימון ציין כי השם שלחשה במהלך השיר הוא "דייוויד". כלי תקשורת רבים העלו אז השערות שהמושא השיר היה מנהל אלקטרה רקורדס, דייוויד גפן, מה שג'ים הארט, בעלה לשעבר וחבר קרוב של סימון, הכחיש למחרת. סימון סיפרה שכשכתבה את השיר ב-1971, היא טרם פגשה את גפן. גם היחצן של סימון אישר שהשיר לא עוסק בגפן, אלא שאכן היה . "ואניטי פייר" ציין כי בנוסף ל"דייוויד", "וורן" ושם לא מובן נלחשים במהלך ההקלטה.

לאחר הביצוע שלה לשיר עם סימון ביולי 2013, טיילור סוויפט הצהירה שסימון חשפה בפניה את זהות הנושא של השיר בסודיות.

בנובמבר 2015, סימון, שמקדמת את ספר הזיכרונות שלה, שעומד להתפרסם, אמרה,  והוסיפה כי . סימון הוסיפה לתעלומה בכך שאמרה , אמרה ל-BBC. . לשיר היה במקור בית רביעי, אולי כולל נושא אחר.

הופעות במצעדים 
השיר היה בראש המצעדים בארצות הברית, קנדה, אוסטרליה וניו זילנד, והגיע למקום הרביעי באירלנד ובדרום אפריקה. הוא נכנס למקום ה-99 ב"בילבורד הוט 100" ב-2 בדצמבר 1972, לשיר לקח חמישה שבועות נוספים לעלות לראש המצעד, שם הוא שהה בשלושת השבועות הראשונים של 1973. הוא הוחלף על ידי "Superstition" של סטיבי וונדר ובילה את החודש הבא במקום השני. הוא גם בילה שבועיים בראש מצעד ההאזנה הקלה בתחילת 1973, המקום הראשון הראשון שלה בכל אחד מהמצעדים. "You're So Vain" היה להיט הפריצה של סימון בבריטניה, והגיע למקום השלישי במצעד הבריטי עם יציאתו המקורית ב-1973. השיר יצא מחדש בבריטניה ב-1991 כדי להרוויח כסף על הכללתו בפרסומת של Dunlop Tyres, והגיע למקום ה-41.

שימושים בתרבות הפופ 
 בפרק "When It Rains, It Pours" של העונה החמישית של סדרת הטלוויזיה האמריקאית "רוק 30", ג'ק דונאגי מציין בהודעת וידאו לבנו שהוא כתב את השיר.
 בסרט "איך להיפטר מבחור ב-10 ימים", אנדי (קייט הדסון), שרה את זה לבן (מתיו מקונוהיי) כשהיא בבית שלו, ושוב כשהיא מגלה על ההתערבות שהוא עשה עם הבוס שלו.
 בפרק "Total Recall" של עונה 11 של סדרת האנימציה האמריקאית "איש משפחה", בדיחה בהשתתפות קארלי סימון מציינת בצחוק שהשיר נכתב על דון נוטס, אם כי בחיים האמיתיים מעולם לא הייתה מערכת יחסים רומנטית בין השניים.
 בסוף 2022, השיר זכה לפופולריות מהאפליקציה טיקטוק לאחר שבוצעה עריכה מתוך "איך להיפטר מבחור ב-10 ימים".

מיקומי שיא ותארים

קישורים חיצוניים

הערות שוליים 

שירי 1972
סינגלים מ-1972
סינגלים מ-1973
שירי קארלי סימון
שירים באנגלית
שירים שהופקו על ידי ריצ'רד פרי
שירי דיס
שירים על בגידה: זוגיות
שירים על נרקיסיזם
שירים על שחקנים
שירי רוק קל
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הבין-לאומי של אוריקון
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הסינגלים של RPM
סינגלים שהגיעו למקום הראשון במצעד 100 סינגלי הפופ של קאש בוקס
שירי זהב בארצות הברית
שירי פלטינה בממלכה המאוחדת
סינגלים בהוצאת אלקטרה רקורדס